Imtella' April 7, 2021 - Aġġornata 7 Ta' April, 2021 12:02pm Rapport: Glen Falzon L-Imħallef Consuelo Scerri Herrera ddikjarat li se tirrikuża ruħha mill-ġuri ta' Vince Muscat magħruf bħala 'il-Koħħu' dwar l-attentat ta' hold-up fuq il-bank HSBC fl-2010. Fid-digriet tagħha, l-Imħallef Scerri Herrera qalet li waslet għal din id-deċiżjoni fosthom għax trid tassigura li l-ġustizzja mhux biss issir iżda tidher li qed issir. Muscat allegatament qal lill-Pulizija li hemm żewġ politiċi li kellhom sehem f'dan ir-reat. Fit-talba tiegħu, Muscat iddikjara li ħu l-Imħallef – il-Ministru Jose' Herrera – mhuwiex wieħed minn dawn iż-żewġ poltiċi iżda argumenta li "bla dubju" għandu relazzjoni mill-qrib magħhom minħabba n-natura tax-xogħol tiegħi. Il-każ issa reġa' jinsab f'ħoġor il-Prim Imħallef.